CELEX: 32009R0329
Language: lt
Date: 2009-04-22 00:00:00
Title: 2009 m. balandžio 22 d. Komisijos reglamentas (EB) Nr. 329/2009, iš dalies keičiantis Tarybos reglamento (EB) Nr. 1165/98 dėl trumpojo laikotarpio statistikos nuostatas dėl rodiklių sąrašų atnaujinimo, statistikos rengimo dažnumo ir rodikliams taikomų suskirstymo ir grupavimo lygių (Tekstas svarbus EEE)

23.4.2009   
            
            
               LT
            
            
               Europos Sąjungos oficialusis leidinys
            
            
               L 103/3
            
         
      KOMISIJOS REGLAMENTAS (EB) Nr. 329/2009
   2009 m. balandžio 22 d.
   iš dalies keičiantis Tarybos reglamento (EB) Nr. 1165/98 dėl trumpojo laikotarpio statistikos nuostatas dėl rodiklių sąrašų atnaujinimo, statistikos rengimo dažnumo ir rodikliams taikomų suskirstymo ir grupavimo lygių
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1998 m. gegužės 19 d. Tarybos reglamentą (EB) Nr. 1165/98 dėl trumpojo laikotarpio statistikos (1), ypač į jo 17 straipsnio b, d ir e punktus,
   kadangi:
   
               (1)
            
            
               Reglamentu (EB) Nr. 1165/98 nustatyta bendra Bendrijos trumpojo laikotarpio verslo ciklo statistikos rengimo sistema. Šios statistikos aprėptis iš dalies pakeista 2006 m. gruodžio 20 d. Europos Parlamento ir Tarybos reglamentu (EB) Nr. 1893/2006, nustatančiu statistinį ekonominės veiklos rūšių klasifikatorių NACE 2 red. (2).
            
         
               (2)
            
            
               Rodiklių apibrėžtys nustatytos 2006 m. rugsėjo 28 d. Komisijos reglamente (EB) Nr. 1503/2006, įgyvendinančiame ir iš dalies keičiančiame Tarybos reglamentą (EB) Nr. 1165/98 dėl trumpojo laikotarpio statistikos dėl rodiklių apibrėžimų, rodiklių sąrašų ir duomenų rengimo dažnumo (3).
            
         
               (3)
            
            
               2005 m. liepos 6 d. Europos Parlamento ir Tarybos reglamente (EB) Nr. 1158/2005, iš dalies keičiančiame Tarybos reglamentą (EB) Nr. 1165/98 (4), nustatyti vertinimo tyrimai, susiję su mažmeninės prekybos ir kitų paslaugų dirbtomis valandomis ir bruto darbo užmokesčiu.
            
         
               (4)
            
            
               Siekiant Bendrijos pinigų politikos tikslų reikėtų toliau plėtoti trumpojo laikotarpio verslo statistiką, visų pirma paslaugų srities. Todėl būtina atnaujinti Reglamentą (EB) Nr. 1165/98 ypač svarbių sričių verslo ciklui tirti.
            
         
               (5)
            
            
               Todėl Reglamentą (EB) Nr. 1165/98 reikėtų atitinkamai iš dalies pakeisti.
            
         
               (6)
            
            
               Šiame reglamente numatytos priemonės atitinka Tarybos sprendimu 89/382/EEB, Euratomas (5) įsteigto Statistikos programų komiteto nuomonę,
            
         PRIĖMĖ ŠĮ REGLAMENTĄ:
   Vienintelis straipsnis
   1998 m. gegužės 19 d. Reglamento (EB) Nr. 1165/98 C ir D priedai iš dalies keičiami taip, kaip nurodyta šio reglamento priede.
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2009 m. balandžio 22 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 162, 1998 6 5, p. 1.
   
      (2)  OL L 393, 2006 12 30, p. 1.
   
      (3)  OL L 281, 2006 10 12, p. 15.
   
      (4)  OL L 191, 2005 7 22, p. 1.
   
      (5)  OL L 181, 1989 6 28, p. 47.
   
      PRIEDAS
      
                  1.
               
               
                  Reglamento (EB) Nr. 1165/98 C priedas iš dalies keičiamas taip:
                  
                              a)
                           
                           
                              c punkto (Rodiklių sąrašas) 1 dalies lentelėje įterpiami šie rodikliai:
                              
                                          „220
                                       
                                       
                                          Dirbtos valandos
                                       
                                    
                                          230
                                       
                                       
                                          Bruto darbo užmokestis“
                                       
                                    
                        
                              b)
                           
                           
                              d punkto (Forma) 2 dalis pakeičiama taip:
                              
                                          „2.
                                       
                                       
                                          Apyvartos rodiklis (Nr. 120), pardavimų apimties rodiklis (Nr. 123) ir dirbtų valandų rodiklis (Nr. 220) taip pat turi būti perduodami išlyginta pagal dirbtas dienas forma. Dirbtų valandų rodiklis (Nr. 220) išlyginta pagal dirbtas dienas forma turi būti perduodamas ne vėliau kaip nuo 2015 m. kovo 31 d. Jei kituose rodikliuose matyti dirbtų dienų poveikis, valstybės narės taip pat gali perduoti tuos rodiklius išlyginta pagal dirbtas dienas forma. Rodiklių, kurie turi būti perduodami išlyginta pagal dirbtas dienas forma, sąrašas gali būti iš dalies keičiamas 18 straipsnyje nustatyta tvarka.“
                                       
                                    
                        
                              c)
                           
                           
                              e punkto (Ataskaitinis laikotarpis) lentelėje įterpiami šie rodikliai:
                              
                                          „220
                                       
                                       
                                          ketvirtis
                                       
                                    
                                          230
                                       
                                       
                                          ketvirtis“
                                       
                                    
                        
                              d)
                           
                           
                              f punkto (Detalizavimo lygis) 1 dalis pakeičiama taip:
                              
                                          „1.
                                       
                                       
                                          Apyvartos rodiklis (Nr. 120) ir pardavimų defliatoriaus/pardavimų apimties rodiklis (Nr. 330/123) turi būti perduodami 2 ir 3 dalyse nurodytu detalumo lygiu. Dirbančių asmenų skaičiaus rodiklis (Nr. 210) turi būti perduodamas 4 dalyje nurodytu detalumo lygiu. Dirbtų valandų rodiklis (Nr. 220) ir bruto darbo užmokesčio rodiklis (Nr. 230) turi būti perduodami pagal NACE 2 red. 47 skyrių.“
                                       
                                    
                        
                              e)
                           
                           
                              g punkto (Duomenų perdavimo galutiniai terminai) 3 dalis pakeičiama taip:
                              
                                          „3.
                                       
                                       
                                          Dirbančių asmenų skaičiaus rodiklis (Nr. 210) perduodamas per du mėnesius nuo ataskaitinio laikotarpio pabaigos. Valstybėms narėms, kurių apyvarta NACE 2 red. 47 skyriuje nagrinėjamaisiais baziniais metais sudaro mažiau nei 3 % bendros Europos bendrijos apyvartos, galutinis terminas gali būti pratęsiamas 15 dienų. Dirbtų valandų rodiklis (Nr. 220) ir bruto darbo užmokesčio rodiklis (Nr. 230) perduodami per tris mėnesius nuo ataskaitinio laikotarpio pabaigos.“
                                       
                                    
                        
                              f)
                           
                           
                              i punktas (Pirmasis ataskaitinis laikotarpis) papildomas šia pastraipa:
                              „Pirmasis ataskaitinis laikotarpis dirbtų valandų rodikliui (Nr. 220) ir bruto darbo užmokesčio rodikliui (Nr. 230) yra ne vėliau kaip pirmasis 2010 m. ketvirtis, kuris įsigalioja nuo 2010 m. bazinių metų nustatymo 2013 m.“
                           
                        
            
                  2.
               
               
                  Reglamento (EB) Nr. 1165/98 D priedas iš dalies keičiamas taip:
                  
                              a)
                           
                           
                              c punkto (Rodiklių sąrašas) 1 dalies lentelėje įterpiami šie rodikliai:
                              
                                          „220
                                       
                                       
                                          Dirbtos valandos
                                       
                                    
                                          230
                                       
                                       
                                          Bruto darbo užmokestis“
                                       
                                    
                        
                              b)
                           
                           
                              d punkto (Forma) 2 dalis papildoma šia pastraipa:
                              „Dirbtų valandų rodiklis (Nr. 220) turi būti perduodamas išlyginta pagal dirbtas dienas forma ne vėliau kaip nuo 2015 m. kovo 31 d.“
                           
                        
                              c)
                           
                           
                              f punkto (Detalizavimo lygis) 2 dalis papildoma šia pastraipa:
                              „Dirbtų valandų rodiklis (Nr. 220) ir bruto darbo užmokesčio rodiklis (Nr. 230) turi būti perduodami pagal tokį NACE 2 red. grupavimą:
                              
                                          —
                                       
                                       
                                          45 ir 46 skyriai;
                                       
                                    
                                          —
                                       
                                       
                                          H, I ir J sekcijos;
                                       
                                    
                                          —
                                       
                                       
                                          69, 70.2, 71, 73 ir 74 suma;
                                       
                                    
                                          —
                                       
                                       
                                          78, 79, 80, 81.2 ir 82 suma.“
                                       
                                    
                        
                              d)
                           
                           
                              g punkto (Duomenų perdavimo galutiniai terminai) lentelėje įterpiami šie rodikliai:
                              
                                          „220
                                       
                                       
                                          3 mėnesiai
                                       
                                    
                                          230
                                       
                                       
                                          3 mėnesiai“
                                       
                                    
                        
                              e)
                           
                           
                              i punktas (Pirmasis ataskaitinis laikotarpis) papildomas šia pastraipa:
                              „Pirmasis ataskaitinis laikotarpis dirbtų valandų rodikliui (Nr. 220) ir bruto darbo užmokesčio rodikliui (Nr. 230) yra ne vėlesnis kaip pirmasis 2010 m. ketvirtis, kuris įsigalioja nuo 2010 m. bazinių metų nustatymo 2013 m.“